וויקס.קום

וויקס.קום בע"מ (בלועזית: ; נכתב גם ויקס) היא חברה ישראלית שמפתחת פלטפורמה לבניית אתרי אינטרנט. הפלטפורמה מאפשרת למשתמש לבנות אתר אינטרנט ללא עלות וללא צורך בידע קודם בתחומים כמו קידוד או עיצוב אתרים. ויקס נוסדה בשנת 2006 בישראל. היא חברה ציבורית שמניותיה נסחרות בנאסד"ק, ושווי השוק שלה במרץ 2021 היה 19.7 מיליארד דולר.

היסטוריה 
ויקס נוסדה בשנת 2006 על ידי אבישי אברהמי (מנכ"ל), ד"ר אורית מוסינזון, נדב אברהמי (סמנכ"ל מחקר ופיתוח) וגיורא קפלן (מנהל טכנולוגי). הארבעה עבדו על סטארט אפ אחר ובמהלך העבודה הם רצו לפתוח אתר אינטרנט לסטארט אפ. הם נתקלו בקשיים בהקמת האתר כשהבינו שהתהליך מסובך ויקר. עקב החוויה הם הגו את הרעיון ליצור פלטפורמה לבניית אתרים ללא צורך בידע קודם בקידוד או בעיצוב אתרים וללא צורך בתשלום, פלטפורמה שתהיה זמינה לכול. לוויקס יש יותר מ-180 מיליון משתמשים ביותר מ-190 מדינות.

החברה פיתחה כלי פנימי לניהול משימות, שב-2012 הפך לחברה עצמאית, monday.com.

בחודש דצמבר 2018 הורה בית משפט בלבנון לחסום את האתר של חברת ויקס בגלל המצב בין ישראל ולבנון. כתוצאה מכך למשתמשים רבים בלבנון אין אפשרות גישה לאתריהם האישיים, ולדברי אחדים מהם, עסקיהם נפגעו.

במאי 2020 החברה רכשה את Rise.ai, חברת תוכנה ישראלית המפתחת פלטפורמת שיווק לאתרי אינטרנט.

לקריאה נוספת

קישורים חיצוניים

הערות שוליים

שירותי אחסון אתרים חינמיים
עיצוב אתרי אינטרנט
חברות ישראליות הנסחרות בנאסד"ק
חברות אינטרנט ישראליות
ישראל: חברות שהוקמו ב-2006
חברות חד קרן ישראליות